Informațiile generale referitoare la admitere, actele necesare la dosarul de înscriere și datele exacte ale interviului pentru fiecare program de master în parte vor fi comunicate ulterior pe site-ul Facultății. Prezentul Ghid sintetizează informații privind desfășurarea interviului pentru admiterea la programele de master din domeniul Contabilitate, respectiv Finanțe.

Interviul (proba orală) va fi susținut fizic la sediul Facultății de Știinte Economice și va consta în prezentarea motivației și așteptărilor candidatului pentru specializarea de master pe care vrea să o urmeze astfel:

1. Prezentarea candidatului în fața comisiei - 5 minute

- Educație / Studii de licență urmate

- Experiență profesională / managerială sau internship

2. Motivația alegerii programului de master și așteptări ale candidatului cu privire la program - 5 minute

3. Planuri de dezvoltare a carierei din perspectiva programului de master ales - 5 minute.

Răspunsurile formulate de candidat sunt apreciate cu punctaje între 1 și 10 de către membrii comisiei de admitere.

Pentru a putea fi declarat Admis, candidatul trebuie să obțină cel puțin 6 puncte (nota 6).